Be the first to know any news. You will get latest stories and video updates through the day. You can turn them off anytime.
© 2021 The Argus. All right reserved.
© 2021 The Argus. All right reserved.
© 2021 The Argus. All right reserved.
Logged out successfully!
କୋରାପୁଟଃ ସରକାର ଶିକ୍ଷା କ୍ଷେତ୍ରରେ ସୁଧାର ଆଣିବା ପାଇଁ ମାଳ ମାଳ ଯୋଜନା କରୁଛି । କିନ୍ତୁ ବାସ୍ତବ ଚିତ୍ର କିଛି ଅଲଗା । ସ୍ୱାଧୀନତାର 73 ବର୍ଷ ପରେ ବି ଶିକ୍ଷା କ୍ଷେତ୍ରରେ ଆବଶ୍ୟକ ଭିତ୍ତିଭୂମି ଓ ଯଥେଷ୍ଟ ଶିକ୍ଷକ ଯୋଗାଇବାରେ ଫେଲ୍ ମାରିଛି ଶିକ୍ଷା ବିଭାଗ । ଛାତ୍ରଛାତ୍ରୀ ପାଠ ପଢିବା ପାଇଁ ଆବଶ୍ୟକ ଶ୍ରେଣୀ ଗୃହ ନଥିବାରୁ ଅତି କଷ୍ଟରେ ବାରଣ୍ଡାରେ ବସି ଶିକ୍ଷା ଅଧ୍ୟୟନ କରୁଥିବା ବେଳେ ଆଉ କେଉଁଠି ଶ୍ରେଣୀ ଗୃହରେ ଆଣ୍ଠୁଏ ଲେଖାଏଁ ପାଣି । ଏଭଳି ବିପଦପୂର୍ଣ୍ଣ ଅବସ୍ଥା ଦେଖିବାକୁ ମିଳିଛି ସରକାରୀ ଉଚ୍ଚ ପ୍ରାଥମିକ ବିଦ୍ୟାଳୟ ଏବଂ ଦାସରି ସାହି ଉଚ୍ଚ ପ୍ରାଥମିକ ବିଦ୍ୟାଳୟରେ ।
ଗାଁର ପ୍ରତିଟି ପିଲା କିଭଳି ଶିକ୍ଷିତ ହେବେ ସେଥିପାଇଁ ସରକାର ପ୍ରତି ଗାଁରେ ବିଦ୍ୟାଳୟ ପ୍ରତିଷ୍ଠା କରିଛନ୍ତି । ପିଇବା ପାଇଁ ପାଣି, ସ୍ୱଚ୍ଛତା ପାଇଁ ଶୌଚାଳୟ ଏବଂ ସଠିକ୍ ଭିତ୍ତିଭୂମି ମଧ୍ୟ ସ୍ଥାପନ କରିଛନ୍ତି । କିନ୍ତୁ ବୋରିଗୁମ୍ମା ବ୍ଲକ ସଦର ମହକୁମାରେ ଥିବା ଉଚ୍ଚ ପ୍ରାଥମିକ ବିଦ୍ୟାଳୟରେ ଦେଖିବାକୁ ମିଳିଛି ଏହାର ବିପରୀତ । ମୋଟ୍ 9ଗୋଟି ଶ୍ରେଣୀ ଗୃହ ରହିଛି ହେଲେ ବର୍ଷା ପାଇଁ 6ଗୋଟି ଶ୍ରେଣୀ ଗୃହ ବିପଦ ସଂକୁଳ ଅବସ୍ଥାରେ ରହିଛି । ଅଳ୍ପ ବର୍ଷା ହେଲେ ଶ୍ରେଣୀ ଗୃହ ମଧ୍ୟରେ ପାଣି ମାଡ଼ି ଆସେ ।
୧୯୫୪ ମସିହାରେ ଏହି ବିଦ୍ୟାଳୟ ସ୍ଥାପିତ ହୋଇଥିଲା । ସେହି ସମୟରେ ସିମେଣ୍ଟ ଚାଦରରେ ନିର୍ମାଣ କରାଯାଇଥିଲା ଏହି ବିଦ୍ୟାଳୟର ଛାତ।ଆଜିକୁ ୫୫ ବର୍ଷ ଧରି ସେହି ସିମେଣ୍ଟ ଚାଦର ଛାତରେ ଚାଲିଛି ବିଦ୍ୟାଳୟ । ହେଲେ ସିମେଣ୍ଟ ଚାଦର ଫାଟି ଆଁ କଲାଣି ଆଉ କାଠ ଗୁଡିକରେ ଉଇ ଲାଗିବାକୁ ବସିଲାଣି । ଶ୍ରେଣୀ ଗୃହରେ ଦିନରେ ସୂର୍ଯ୍ୟ ଓ ରାତିରେ ଚନ୍ଦ୍ର ଦେଖାଗଲାଣି । ଏହି ବିଦ୍ୟାଳୟରେ ଷଷ୍ଠ, ସପ୍ତମ ଏବଂ ଅଷ୍ଟମ ଶ୍ରେଣୀ ପର୍ଯ୍ୟନ୍ତ ଶିକ୍ଷାର ବ୍ୟବସ୍ଥା ରହିଛି । ମୋଟ ନଅ ଗୋଟି ଶ୍ରେଣୀ ଗୃହ ରହିଛି ସେଥି ମଧ୍ୟରୁ ଛଅ ଗୋଟି ଶ୍ରେଣୀରେ ପାଣି ଗୋଳୁଥିବା ହେତୁ ଛାତ୍ରଛାତ୍ରୀ ବାରଣ୍ଡାରେ ବସିବାକୁ ବାଧ୍ୟ ହେଉଛନ୍ତି । ୫୪୯ ପିଲାଙ୍କୁ ତିନୋଟି ଶ୍ରେଣୀରେ ପାଠ ପଢିବା ପାଇଁ ଅସୁବିଧା ହେଉଛି । ସେହିପରି ଅଷ୍ଟମ ଶ୍ରେଣୀରେ ପିଲାଙ୍କୁ ସଂସ୍କୃତ ପାଠ ଶିକ୍ଷାଦାନ ପାଇଁ ତାଲିମ ପ୍ରାପ୍ତ ଶିକ୍ଷକ ନିଯୁକ୍ତି ଦିଆଯାଇନାହିଁ । ଫଳରେ ସଂସ୍କୃତ ପଢିବାରେ ପିଲାଙ୍କୁ ଅସୁବିଧା ଭୋଗିବାକୁ ପଡୁଛି ।
ବିଦ୍ୟାଳୟର ଏଭଳି ଅବସ୍ଥା ଦେଖି ଆମେ ବୋରିଗୁମ୍ମା ଗୋଷ୍ଠୀ ଉନ୍ନୟନ ଅଧିକାରୀଙ୍କ ଦୃଷ୍ଟି ଆକର୍ଷଣ କରିଥିଲୁ । ଯଥା ଶୀଘ୍ର ବିଦ୍ୟାଳୟର ସମସ୍ୟା ଦୂର କରିବାକୁ ପ୍ରତିଶ୍ରୁତି ଦେଇଥିଲେ ।
